ai4bharat/Pralekha huggingface dataset:
وزیراعظم کا دفتر
آج ترکی میں آنے والے زلزلے سےپیدا شدہ صورت حال کا سامنا کرنے کے لیے ہر ممکن مدد کی پیشکش کے سلسلے میں وزیر اعظم کی ہدایات کی روشنی میں، فوری امدادی اقدامات پر تبادلہ خیال کے لیے پی ایم او میں میٹنگ کا انعقادکیا گیا
جمہوریہ ترکی کی حکومت کےسا تھ تال میل رکھتے ہوئے ریلیف کے سامان کے ساتھ تلاش اور بچاؤ ٹیمیں، طبی ٹیمیں روانہ کی جائیں گی
آج ترکی میں آنے والے زلزلے سے پیدا ہونے والی صورت حال کا سامنا کرنے کے لیے ہر ممکن مدد کی پیشکش سے متعلق وزیر اعظم جناب نریندر مودی کی ہدایات کی روشنی میں، وزیر اعظم کے پرنسپل سکریٹری ڈاکٹر پی کے مشرا نے فوری امدادی اقدامات پر تبادلہ خیال کرنے کے لیے ساؤتھ بلاک میں ایک میٹنگ کا انعقاد کیا ۔ یہ فیصلہ کیا گیا کہ جمہوریہ ترکی کی حکومت کے تال میل کے ساتھ این ڈی آر ایف کی تلاش اور بچاؤ ٹیموں اور طبی ٹیموں کو امدادی سامان کے ساتھ فوری طور پر روانہ کیا جائے گا۔
100 اہلکاروں پر مشتمل این ڈی آر ایف کی دو ٹیمیں ، خصوصی طور پر تربیت یافتہ ڈاگ اسکواڈ اور ضروری سا ز و سامان کے ساتھ تلاش اور بچاؤ کے کاموں کے واسطے زلزلہ سے متاثرہ علاقے کے لیے ہوائی جہاز سے روانہ ہونے کے لیے تیار ہیں تربیت یافتہ ڈاکٹروں اور ضروری ادویات کے ساتھ ۔ طبی ٹیموں کو بھی تیار کیا جا رہا ہے۔ امدادی سامان جمہوریہ ترکی کی حکومت اور انقرہ میں ہندوستانی سفارت خانے اور استنبول میں قونصلیٹ جنرل کے دفتر کے تال میل کے ساتھ روانہ کیا جائے گا۔
میٹنگ میں کابینہ سکریٹری، وزارت داخلہ، این ڈی ایم اے، این ڈی آر ایف، دفاع، وزارت خارجہ ، شہری ہوا بازی اور صحت و خاندانی بہبود کی وزارتوں کے نمائندوں نے شرکت کی۔
ش ح۔ اگ۔ ن ا۔
U-1268
(
وزارت دفاع
دفاعی سکریٹری نے DGNCCڈیجیٹل فورم کا افتتاح کیا
نئی دہلی24 دسمبر2020:دفاعی سکریٹری ڈاکٹر اجے کمار نے آج یہاں DGNCCڈیجیٹل فورم کا آغاز کیا۔ DGNCCویب سائٹ پر موجود اس ڈیجیٹل فورم سے ملک بھر سے نیشنل کیڈٹ کور کے کیڈٹوں کو موقع ملے گا کہ وہ NCC کی مختلف سرگرمیوں کے بارے میں اپنے تجربات سے ایک دوسرے کو آگاہ کرسکیں۔
اس موقع پر اظہار خیال کرتے ہوئے دفاعی سکریٹری نے کہا کہ یہ فورم این سی سی کیڈٹوں کو اس بات کا موقع دے گا کہ وہ این سی سی ٹریننگ ، سماجی خدمات اور کمیونٹ کی ترقی اور کھیل کود اور فہم جوئی کی سرگرمیوں کے بارے میں اپنے تجربات ، آرا اور مشورے بانٹ سکیں اور قومی سلامتی ، قومی یکجہتی اور قومی تعمیر سے متعلق معاملوں پر بات کرسکیں۔
ڈاکٹر اجے کمار نے کورونا سے ایک لاکھ سے زیادہ این سی سی کیڈٹوں کی خدمات کو سراہا جنھوں نے عالمی وبا کے دوران ایکسر سائز یوگ دان کے تحت مختلف نوعیت کی خدمات انجام دیں۔انھوں نے مزید کہا کہ این سی سی رہ کر کیڈٹ ازخود ضابطوں کے پابند بنتے ہیں ، ان میں سیکولر نظریات فروغ پاتے ہیں اور مل جل کر بے لوث خدمات انجام دینے کا جذبہ پرورش پاتا ہے جس سے یہ کیڈٹس زندگی کے تمام شعبوں میں عمدہ کارکردگی کا مظاہرہ کرتے ہیں۔
یہ NCC ڈیجیٹل فورم وزیر اعظم نریندر مودی کے ڈیجیٹل انڈیا ویژن کے عین مطابق NCCکو ڈیجیٹل کرنے کی جانب ایک مثبت قدم ہے اور این سی سی کیڈٹوں کو اپنے تجربات اور صلاح ومشورے دیگر کیڈٹوں اور عوام تک پہنچانے کے لئے ایک ڈیجیٹل فورم مہیا کرنے کی جانب ایک اہم قدم ثابت ہوگا۔
اس موقع پر ڈائریکٹر جنرل NCC جنرل راجیو چوپڑا اور دیگر سول اور DGNCCکے فوجی افسران بھی موجود تھے۔
وزارت دفاع
ایل سی اے تیجس نے گوا کے ساحل کے قریب فضاء سے فضا ء میں مار کرنے والے ملک میں تیار کردہ میزائل ‘اَستر’ کا کامیاب تجربہ کیا
ہلکے جنگی جہاز تیجس – ایل ایس پی -7 میں 23 اگست 2023 کو گوا کے ساحل کے قریب فضا ءسے فضاء میں مار کرنے والے ، ملک میں تیار کردہ ، بصری حد سے باہر  ‘اَستر’ میزائل کی کامیاب آزمائش کی ہے۔ یہ میزائل تقریبا 20 ہزار فٹ کی بلندی سے طیارے کے ذریعہ کامیابی سے داغا گیا۔ اس آزمائش کے تمام مقاصد پورے ہوئے ہیں اور یہ ایک انتہائی درست آزمائش تھی۔
اس آزمائشی پرواز کی نگرانی ٹیسٹ ڈائریکٹر اور ایرونوٹیکل ڈیولپمنٹ ایجنسی ، دفاعی تحقیق و ترقی کی تنظیم ، ہندوستان ایروناٹکس لمیٹڈ  کے سائنس دانوں کے ساتھ ساتھ سینٹر فار ملیٹری ایئر وردی نیس اینڈ سرٹیفکیشن  اور ڈائریکٹوریٹ جنرل آف ایرونوٹیکل کوالٹی ایشورینس  کے عہدیداروں نے کی۔ طیاری کی نگرانی بھی ایک دو سیٹوں والے طیارے ‘چیز تیجس’ کے ذریعہ کی گئی۔
جدید ترین بی وی آر ، فضاء سے فضاء میں مارکرنے والا میزائل ‘استر’، جو انتہائی تیز رفتار فضائی اہداف کو فضاء میں نشانہ بنا کر تباہ کرسکتا ہے، دفاعی تحقیق و ترقی کی تنظیم  کی دفاعی تحقیق و ترقی کی لیباریٹری ، ریسرچ سینٹر امارات  اور دیگر لیباریٹریوں کے ذریعہ ڈیزائن اور تیار کیا گیا ہے۔ ملک میں تیار کردہ ‘استر’ بی وی آر کی ملک میں تیار کردہ جنگی طیارے تیجس سے داغا جانا ِ آتم نر بھر بھارت کی جانب ایک بڑا قدم ہے۔
وزیر دفاع جناب راج ناتھ سنگھ نے تیجس - ایل سی اے سے میزائل کی کامیاب فائرنگ کے لئے اے ڈی اے، ڈی آر ڈی او، سی ای ایم آئی ایل اے سی، ڈی جی - اے کیو اے اور صنعت کو مبارک باد دی ہے۔ انہوں نے کہا کہ یہ لانچ تیجس کی جنگی قوت میں اضافہ کرے گا اور در آمد شدہ ہتھیاروں پر انحصار کو کم کرے گا۔
دفاع کے محکمے  کے سکریٹری اور ڈی آر ڈی او کے چیئر مین نے بھی اس کامیاب آزمائش میں شامل ٹیموں کو مبارک باد دی ہے۔
۔۔۔۔۔۔۔۔۔۔۔۔۔۔۔۔۔۔

U-8728
(Visitor Counter : 77
وزارت دفاع
این سی سی کے ڈی جی کے ذریعہ آل انڈیاتھل سینک کیمپ 2023کاافتتاح
این سی سی کے ڈی جی لیفٹیننٹ جنرل گربیرپال سنگھ نے 20ستمبر 2023کو دہلی کینٹ کے کری اپّاپریڈگراؤنڈ میں آل انڈیاتھل سینک کیمپ کا باقاعدہ افتتاح کیا۔ اس کیمپ میں تمام ریاستوں اورمرکز کے زیرانتظام علاقوں کے 17این سی سی ڈائریکٹوریٹ سے تقریبا 1547کیڈٹ  شرکت کررہے ہیں ۔ اس 12روزہ کیمپ کی شروعات 19ستمبر کوہوئی تھی ۔کیمپ کے دوران کیڈٹ شوٹنگ ، آبسٹیکل ٹریننگ ، میپ ریڈنگ اوردیگر پروفیشنل ٹریننگ مقابلوں میں حصہ لیں گے ۔
اس موقع پر بولتے ہوئے این سی سی کے ڈی جی نے اس شاندارکیمپ میں تمام کیڈٹس کا استقبال کیااورکہاکہ یہاں پرانھیں ایڈوینچر، ڈسپلن اور عزت واحترام سے بھرپور زندگی سے روبروہونے کاموقع ملے گا اوران کے اندر قائدانہ صلاحیت پیداہوگی ۔ انھوں نے مزید کہاکہ اس کیمپ کا مقصد انھیں آرمی ونگ ٹریننگ کے خصوصی گوشوں سے روبروہونے اوراپنے اندر مقابلے کی صلاحیت پیداکرنے کا موقع ملے گا اوران کے اندرڈسپلن ، لیڈر شپ اور قومی تال میل کاجذبہ پیداہوگا۔
وزیراعظم کا دفتر
وزیر اعظم نے وسودھیو کٹمبکم پر مرکزی وزیر ڈاکٹر مہندر ناتھ پانڈے کے ذریعے لکھے گئے مضمون کو شیئر کیا
وزیر اعظم جناب نریندر مودی نے وسودھیو کٹمبکم کے فسلفہ پر بھاری صنعتوں کے مرکزی وزیر ڈاکٹر مہندر ناتھ پانڈے کے ذریعے تحریر کردہ مضمون کو شیئر کیا ہے۔
بھاری صنعتوں کے مرکزی وزیر ڈاکٹر مہندر ناتھ پانڈے کے ٹوئٹ کو شیئر کرتے ہوئے وزیر اعظم کے دفتر نے ٹوئٹ کیا:
’’مرکزی وزیر جناب @DrMNPandeyMP لکھتے ہیں کہ ہندوستان ہمیشہ سے ’وسودھیو کٹمبکم‘ اور عالمی بھائی چارہ کا راہبر رہا ہے۔‘‘
الیکٹرانکس اور اطلاعات تکنالوجی کی وزارت
یو آئی ڈی اےآئی ، عالمی فن ٹیک نمائش میں نئے اقدامات کے تصور کے ثبوت کی نمائش کی گئی ہے جس کا مقصد لوگوں کو بااختیار بنا کر آدھار کے استعمال میں اضافہ کرنا ہے
نئی دہلی، 21ستمبر، 2022/ بھارت کی منفرد شناخت کی اتھارٹی یو آئی ڈی اے آئی کچھ نئے اقدامات پر کام کر رہی ہے تاکہ شہریوں کو اپنی پسند کی بہت سی خدمات حاصل کرنے کے لیے رضاکارانہ طور پر آدھار کا استعمال کرنے میں ان کی مدد کی جا سکے ۔ یہ ایک ایسا قدم ہے جس سے آدھار کے استعمال میں وسعت آئے گی اور زندگی کو آسان بنانے میں مدد ملے گی۔ اس قدم سے آدھار کے تین عناصر - آف لائن کے وائی سی توثیق ، مقامی طور پر چہرے کو پہچاننے اور ایم آدھار ایپلیکیشن ہیں جو صارفین کے لیے ایک نئی بات ہوگی ۔
اس سلسلے میں عالمی فن ٹیک نمائش 2022 میں کارکردگی پیش کی گئی۔ فن ٹیک نمائش کا انعقاد ممبئی میں کیا گیا۔ اس نمائش کا مقصد ابھرتی ہوئی فن ٹیک صنعت میں تازہ ترین پیشرفتوں سے واقف کرانا تھا اور اس صنعت سے اس سلسلے میں رائے حاصل کرنی تھی۔
ان اقدامات کے رہنما اصول یہ ہیں – مقینوں کے لیے استعمال میں آسانی ، ہر ایک فرد کی رازداری کا احترام اور شہریوں کو بااختیار بنانا کہ وہ اپنے بارے میں معلومات رضاکارانہ طور پر فراہم کریں نیز وہ اپنی پسند کی خدمات حاصل کریں۔ یہ بات یو آئی ڈی اے آئی کے سی ای او ڈاکٹر سوربھ گرگ نے بتائی۔
۔۔۔۔۔۔۔۔
ش ح ۔ اس۔ ت ح ۔
U - 10533
(Visitor Counter : 90
سماجی انصاف اور تفویض اختیارات کی وزارت
جناب تھاور چند گہلوت نے ’ بھارت کے آئین میں تصاویر اور خوشخطی ‘ ڈاکیومنٹری کو مجازی طریقے سے جاری کیا
یہ ڈاکیومنٹری بہت ہی انوکھے نظریے کے ساتھ آئین کا مطالعہ کرنے کی ایک کوشش ہے:جناب تھاورچند گہلوت
نئی دہلی،25 نومبر 2020/سماجی انصاف اور تفویض اختیارات کے مرکزی وزیر ڈاکٹر تھاورچندگہلوت نے آج یہاں ڈاکٹر امبیڈکر انٹرنیشنل سینٹر، نئی دہلی کے ذریعہ تیار کردہ’ہندستان کے آئین میں تصاویر اورخوشخطی‘ نام کی ایک ڈاکیومنٹری تیار کی۔ اس موقع پر سماجی انصاف اور تفویض اختیارات کے سکریٹری جناب آر سبرامنیم، ڈی اے آئی سی کے ڈائریکٹڑ جناب وکاس ترویدی او ر سماجی انصاف اور تفویض اختیارات، وزارت اور ڈی اے آئی سی کے اعلی حکام موجود تھے۔پروفیسر محترمہ ونی کپور ، وائس چانسلر ڈاکٹر بی آر امبیڈکر، قومی قانونی یونیورسٹی ،سونی پت، ہریانہ نے یوم آئین کی اہمیت پر اہم تقریر کی۔ اس کے بعد ہندستان کے آئین میں تصاویر اورخوشخطی پر 8 -9منٹ والے مدت والی ڈاکیومنٹری کے چھوٹے ایڈیشن کا مظاہر ہ کیا گیا ۔
اس موقع پر اپنی تقریر میں جناب تھاور چند گہلوت نے کہا کہ حکومت ہند نے 26نومبر،2020 کو ’71ویں یوم آئین‘ کے طور پر منانے کا فیصلہ کیا ہے اور اس کے اہتمام کے لئے سماجی انصاف اور تفویض اختیارات کی وزارت کو میڈل وزارت کی ذمہ داری دی گئی ہے۔ سماجی انصاف اور تفویض اختیارات وزارت کے تحت ڈاکٹر امبیڈکر انٹرنیشنل سینٹر  سال بھر چلنے والے آئین کے فیسٹول کو کامیاب بنانےکے لئے پورے سال کئی پروگراموں کا اہتمام کیا ۔ان میں ڈاکٹر امبیڈکر کا آئین پر لیکچر کا انعقاد کیااور آئین پر ایک ڈاکیومنٹری جس کا عنوان ہندستان کے آئین میں تصاویر اور خوشخطی ہے ، تیار کرنا بھی شامل ہے ۔ ڈاکیومنٹری میں آئین کے مختلف حصوں میں استعمال کی گئی مختلف تصاویر کے رابطوں کا حوالہ دیا گیا ہے۔ یہ ایک بہت ہی انوکھے نظریے کے ساتھ آئین کا مطالعہ کرنے کی ایک کوشش ہے۔ جناب گہلوت نے ایک انوکھے انداز اور غیر مثالی ڈاکیومنٹری کے بنانے کے لئے ڈی اے آئی سی ٹیم کی ستائش کی۔
ڈاکٹر امبیڈکر انٹرنیشنل سینٹر، جو کہ سماجی انصاف اور تفویض اختیارات کی وزارت کے تحت ایک خودمختار ادارہ ہے، نے ہندستان کے آئین میں تصاویر اور خوشخطی پر ایک تفصیلی ریسرچ کی ہے اور اس ڈاکیومنٹری کو تیار کیا ہے۔ ہندستان کی تاریخ ، ثْقافت اور روایات کو دکھانے والی کئی تصویروں سے لیس آئین کے بنیادی دستاویزوں کو ہاتھ سے لکھے اور ہاتھ سے بنائی گئی تصویروں پر مشتمل کیا گیا ہے۔
آئین کے دستاویز پر بنیادی تصاویر کو وشو بھارتی، شانتی نکیتن، کی مصوروں اور ادیبوں کے ذریعہ بنایا گیا ہے ۔ ڈی اے آئی سی کی ریسرچ ٹیم نے وشو بھارتی کے ماہر تعلیم کے ساتھ تفصیلی غوروخوض کے بعد آئین /میورل پینٹنگ کو ہندستانی تاریخ ، روایات اور ثقافت کی مختلف واقعات سے جوڑا ہے۔ اس پوری کوشش کے نتیجے کی شکل میں یہ ڈاکیومنٹری سامنے آئی ہے۔ اس ڈاکیومنٹری کو 26 نومبر 2020 کو دکھانے کے لئے دوردرشن کو بھی دیا گیا ہے۔
آئین کی اسمبلی نے 26نومبر 1949 کو ہندستان کے آئین کو اپنا یا تھا ، جو 26 جنوری 1950 سے نافذ ہوا۔ اس لئے ، شہریوں کے درمیان آئین کے اقدار کو بڑھاوا دینے کے لئے ہر سال 26 نومبر کو ’یوم آئین‘ کے طور پر منایا جاتا ہے۔ ہندستان کے آئین کو اپنانے کے عوض میں یوم آئین ’ہندستان میں ہر سال منایا جاتا ہے ۔ یہ دنیا کے سب سے اچھے آئینوںمیں سے ہے جو ملک کی بنیاد ہے ، کا فیسٹول ہے۔
م ن۔ ش ت۔ج
Uno-7548
(Visitor Counter : 89
نائب صدر جمہوریہ ہند کا سکریٹریٹ
نائب صدر نے عیدالفطر سے قبل کی شام ہم وطنوں کو مبارکباد پیش کی
نائب صدر، جناب ایم وینکیا نائیڈو نے عیدالفطر سے قبل کی شام ملک کے شہریوں کو مبارکباد پیش کی ہے۔ نائب صدر کے پیغام کا مکمل متن درج ذیل ہے –
’’عیدالفطر کی خوشی کے موقع پر میں ہم وطنوں کو دلی مبارکباد اور نیک خواہشات پیش کرتا ہوں۔
عیدالفطر رمضان کے مقدس مہینہ کے اختتام پر منایا جاتا ہے اور یہ باہمی بھائی چارہ اور اتحاد کی علامت ہے۔ یہ تہوار ہماری زندگی میں رحم دلی، سخاوت اور فیاضی کے جذبہ اور اہمیت کو مضبوط کرتا ہے۔
ہمارے ملک میں، تہوار ہمیشہ ایسے موقعے ہوتے ہیں جن میں رشتہ دار اور دوست ساتھ مل کر خوشیاں مناتے ہیں لیکن کووڈ-19 عالمی وبائی مرض سے پیدا شدہ صورتحال کو دیکھتے ہوئے، میں ملک کے شہریوں سے اپیل کرتا ہوں کہ وہ کووڈ کے صحت اور صفائی سے متعلق پروٹوکول کی تعمیل کرتے ہوئے اس تہوار کو منائیں۔
میں دعا کرتا ہوں کہ عیدالفطر سے وابستہ عظیم اصول ہماری زندگی کو امن، ہم آہنگی اور انسانیت کے جذبے سے سرشار کریں گے۔‘‘
صدر جمہوریہ کا سکریٹریٹ
صدرجمہوریہ ہند نے سال 2020 کے لئے بہادری کے ایوارڈ تقسیم کئے
صدرجمہوریہ ہند جناب رام ناتھ کووند نے آج صبح  راشٹرپتی بھون میں منعقدہ دفاعی اعزاز تقریب I- میں بہادری کے ایوارڈز اور ممتاز خدمات تمغے تفویض کئے۔
سال 2020 میں ایوارڈز یہ پہلا سلسلہ تھا۔ دوسرے سلسلے کے انعامات آج شام دفاعی اعزاز تقریبII- میں پیش کئے جائیں گے۔
ایوارڈ یافتگان کی فہرست کےلئے یہاں کلک کریں:
صحت اور خاندانی بہبود کی وزارت
ہندوستان میں لوسے نمٹنے کا منصوبہ
نئی دہلی، 23 جولائی 2019، صحت اور خاندانی فلاح وبہبود کے وزیرمملکت جناب اشونی کمار چوبے نے آج راجیہ سبھا میں ایک تحریری جواب میں بتایا کہ ملک کے شمال مغرب اور وسطی حصوں میں طویل عرصے تک پڑنے والی شدید گرمی اور لو کی وجہ سے ہندوستان کے محکمہ موسمیات نے 2019 کے موسم گرما کے سیزن کے دوران ریڈ کلر وارننگ جاری کی ہے۔ 1992 کے بعد سے ایکشن پلان 2016 کی تیاری کے لئے ہندوستان کے آفات کے قومی بندوبست کی اتھارٹی کے اپنے رہنما خطوط کے مطابق شدید گرمی کے نتیجے میں 22 ہزار سے زیادہ لوگ ہلاک ہوچکے ہیں۔
گرمی کی لہر سے نمٹنے کی بنیادی ذمہ داری ریاستوں کی ہے۔ متعلقہ ریاستی سرکاروں کو چاہئے کہ وہ اپنے راحت کے کوڈس / راحت کے طور طریقے کے مطابق ضروری اقدامات کریں اور سرکاری اسپتالوں میں بنیادی ڈھانچہ قائم کریں تاکہ گرم لہر سے متعلق بیماریوں سے دوچار مریضوں کی دیکھ بھال کی جاسکے۔
2016 میں آفات کے قومی بندوبست کی اتھارٹی نے لوسے نمٹنے اور اس کی روک تھام کے لئے ایکشن پلان کی تیاری کے لئے رہنما خطوط جاری کئے تھے جب کہ 2017 میں این ڈی ایم اے نے نظرثانی رہنماخطوط جاری کئے تھے۔
صحت وخاندانی فلاح وبہبود کی وزارت نے 2015 میں بھی گرمی سے متعلق بیماریوں کی روک تھام اور اس کے بندوبست سے متعلق رہنماخطوط جاری کئے ہیں۔
سبھی ریاستی سرکاروں/مرکز کے زیر انتظام علاقوں کی سرکاروں اور وزارتوں/ متعلقہ محکموں کو چاہئے کہ وہ این ڈی ایم اے کے ذریعہ جاری کردہ رہنماخطوط کے مطابق ضروری کارروائی کریں۔ ابتک 13 ریاستی سرکاروں نے اپنے ہیٹ ایکشن پلان تیار کئے ہیں اور وہ اسے نافذ کررہی ہیں۔ بیماری کو کنٹرول کرنے کے لئے قومی سینٹر میں لو سے متعلق بیماریوں کے روک تھام اور بندوبست سے متعلق رہنماخطوط اپنانے کے لئے صحت کے ریاستی محکموں کو مشورہ دے رہا ہے۔
۔۔۔۔۔۔۔۔۔۔۔
U- 3331
(Visitor Counter : 61
پیٹرولیم اور قدرتی گیس کی وزارت
ہندوستان عالمی پائیدار توانائی ایجنڈے میں قیادت جاری رکھے گا : جناب دھرمیندر پردھان
نئی دہلی، 30 جنوری / پیٹرولیم اور قدرتی گیس نیز فولاد کے مرکزی وزیر جناب دھرمیندر پردھان نے کہا ہے کہ ہندوستان پائیدار عالمی توانائی ایجنڈے کی قیادت جاری رکھے گا ۔ ‘‘ انرجی فیوچر روڈ میپ ’’ کے موضوع پر ٹی ای آر آئی ورلڈ سسٹین ایبل ڈیولپمنٹ سمِٹ ، 2020 میں اپنا کلیدی خطبہ پیش کرتے ہوئے وزیر موصوف نے آج کہا کہ ‘‘ ہندوستان میں ہم اپنے توانائی کے شعبے میں بڑی بنیادی ڈھانچہ جاتی تبدیلی کر رہے ہیں ۔ یہ تبدیلی پیمانے اور پیچیدگی دونوں طرح کی ہے اور اس میں مختلف نظام پر انحصار بھی شامل ہے ۔ باقی دنیا کے مقابلے میں ہندوستان میں توانائی کی کمی کو دور کرنے کی کوشش ہماری خصوصی قومی صورت حال پر مبنی ہے ۔ توانائی کی ترسیل کو محفوظ ، سستی ، قابلِ اعتماد اور پائیدار بنانے کو یقینی بنانے کے لئے صحیح اقدامات کئے جا رہے ہیں ۔ انہوں نے مزید کہا کہ ملک میں توانائی کی کمی کو دور کرنے کے لئے ہم 2030 یو این سسٹین ایبل ڈیولپمنٹ گول کے حصول اور سی او پی 21 میں کئے گئے وعدے کے تئیں پورے طور پر اپنی اقتصادی ترقی کی ضرورتوں کے ساتھ جڑے رہیں گے ۔
توانائی کی ضرورتوں کے بارے میں بتاتے ہوئے وزیر موصوف نے کہا کہ ‘‘ ہندوستان ، امریکہ اور چین کے بعد توانائی کا تیسرا سب سے بڑا صارف ہے ، جب کہ ہماری توانائی کی مانگ تیل کی 882 ملین ٹن کے مساوی  تک بڑھانے کی ہے ، 2017 ء میں عالمی اوسط کے مقابلے ہماری توانائی کی فی کس کھپت اب بھی 30 فی صد ہے ۔ ہماری توانائی کی کھپت میں 2035 ء تک سالانہ 4.2 فی صد کے حساب سے اضافے کا نشانہ ظاہر کیا گیا ہے ۔ عالمی سطح پر توانائی کی کُل مانگ 2040 ء تک کا ، جو نشانہ مقرر کیا گیا ہے ، اُس کے مقابلے میں ہندوستان کا حصہ تقریباً دو گنا ہوکر 11 فی صد تک ہو جائے گا ، جس سے معاشی ترقی میں مضبوطی آئے گی ۔ ہندوستان میں ہم توانائی کی زیادہ دستیابی اور تمام کاروباری اور جائز توانائی کے وسائل کے ذریعے کم کاربن گیس کے اخراج کے دونوں ہدف کو حاصل کرنے کی کوشش کر رہے ہیں ’’ ۔
وزیر موصوف نے مزید کہا کہ پائیدار توانائی کو یقینی بنانے کی عالمی کوششوں میں ہندوستان اپنی توانائی کی منفرد ضرورتوں کے پیش نظر نئی راہ تلاش کر رہا ہے ۔ انہوں نے کہا کہ ‘‘ ہندوستان پائیدار عالمی توانائی ایجنڈے کی قیادت میں اپنے مثبت کردار کو جاری رکھے گا ۔ کاربن گیس کے اخراج کو کم سطح پر لانے کے اپنے وعدے پر ہم قائم ہیں اور ہم ملک میں انرجی فُٹ پرنٹ کو بڑھانے کی کوششیں جاری رکھے ہوئے ہیں ۔
اس موقع پر جناب دھرمیندر پردھان نے ‘‘ ٹوورڈس اے لو کاربن اسٹیل سیکٹر ’’ کے عنوان سے ایک رپورٹ کا اجراء بھی کیا ، جس میں بدلتے ہوئے بازار ، ٹیکنا لوجی اور ہندوستان کے فولاد کے لئے پالیسی تناظر کا عمومی خاکہ پیش کیا گیا ہے ۔
۔ ۔
U. No. 426
(Visitor Counter : 61
کیمیکلز اور فرٹیلائزر کی وزارت
جناب من سکھ مانڈویہ نے این ایل ایف پانی پت اکائی کا دورہ کیا
جناب مانڈویہ نے فرٹیلائزرس کے متوازن استعمال پرزور دیا
نئی دہلی،16اگست 2020/مرکزی وزیر برائے کیمیکلز اور کھاد جناب من سکھ مانڈویہ نے آج نیشنل فرٹیلائزرس لمیٹیڈ  کے پانی پت یونٹ کا دور کیا۔
جناب مانڈویہ نے وہاں جاری کاموں کا جائزہ لیا اور اس وبا کی صورتحال کے دوران سخت پابندیوں کے باوجود ٹیم این ایف ایل کسان کو ان کی شاندار خدمات کے لئے مبارک باد پیش کی۔ کووڈ-19 کی وجہ سے لاک ڈاؤن کی سخت پابندیوں کے باوجود این ایل ایف کی فروخت میں 71 فی صد کا اضافہ ہوا ہے۔
اس موقع پر وزیر موصوف نے کہا کہ زیادہ سے زیادہ معیاری  پیداوار حاصل کرنے اور مٹی کی ذرخیزی کو برقرار رکھنے کے لئےمٹی کی جانچ ضروری ہے۔
انہوں نے موبائل سوائل ٹیسٹنگ لیبارٹری کا بھی دورہ کیا اور افسران سے کھاد کےمتوازن استعمال پر خصوصی توجہ دینے کے لئےکہا۔ میٹنگ کے بعد جناب مانڈویہ نے ایک پودا لگایا جو ترقی اور طاقت کی علامت ہے۔
پانی پت یونٹ پہنچنے پر ، کمپنی کےچیئرمین اور منیجنگ ڈائریکٹر جناب ویریندر ناتھ دت اور ڈائریکٹر  جناب نرلیپ سنگھ رائے نے وزیر موصوف کا استقبال کیا۔ اس موقع پر جناب انل موتسارا ،چیف جنرل منیجر اورپانی پت یونٹ کےجنرل منیجر جناب رتناکر مشرا اور دیگر سینئر افسران بھی موجود تھے۔
وزیر موصوف کو پانی پت پلانٹ پر یزینٹیشن کے ذریعہ تفصیلی معلومات بھی فراہم کی گئی۔ پریزینٹیشن کے دوران جناب مانڈویہ نے کھاد کے شعبے سے متعلق کاروباری پہلوؤں پر تبادلہ خیال کیا اور کمپنی کی رہنمائی کی۔
م ن۔ ش ت ۔ ج
Uno-4571
(Visitor Counter : 120
وزیراعظم کا دفتر
وزیر اعظم نے ایمس ناگپور کو قوم کے نام وقف کیا
وزیر اعظم جناب نریندر مودی نے آج ایمس ناگپور کو قوم کے نام وقف کیا۔ وزیر اعظم نے ناگپور ایمس پروجیکٹ ماڈل کا جائزہ لیا اور اس موقع پر پیش کی گئی سنگ میل نمائشی گیلری ملاحظہ کی۔
ملک بھر میں صحتی بنیادی ڈھانچہ کو مضبوط بنانے کی وزیر اعظم کی عہد بندگی کو ایمس ناگپور کو قوم کے نام وقف کرنے سے تقویت حاصل ہوگی۔ یہ ہسپتال ،جس کا سنگ بنیاد جولائی 2017 میں وزیر اعظم کے ہی ذریعہ رکھا گیا تھا، مرکزی شعبہ کی اسکیم پردھان منتری سواستھ سرکشا یوجنا کے تحت قائم کیا گیا ہے۔
1575 کروڑ روپئے سے زائد کی لاگت سے تعمیر کیا جانے والا ایمس ناگپور، جدید سہولتوں سے آراستہ ایک ایسا ہسپتال ہےجس میں او پی ڈی، آئی پی ڈی، تشخیصی خدمات، آپریشن تھئیٹرس اور 38 شعبے شامل ہیں جن کے تحت طبی سائنس کے تمام اہم اسپیشلٹی اور سوپر اسپیشلٹی موضوعات پر احاطہ کیا گیا ہے۔ یہ ہسپتال مہاراشٹر کے ودھرباخطے کو جدید حفظانِ صحت خدمات فراہم کرتا ہے، اور یہ گڈچیرولی، گونڈیا اور میل گھاٹ کے قرب و جوار کے قبائلی علاقوں کے لیے ایک وردان ہے۔
وزیر اعظم کے ساتھ مہاراشٹر کے وزیر اعلیٰ جناب ایکناتھ شندے، مہاراشٹر کے گورنر جناب بھگت سنگھ کوشیاری، مہاراشٹر کے نائب وزیر اعلیٰ جناب دیوندر فڈنویس اور سڑک نقل و حمل اور شاہراہوں کے مرکزی وزیر جناب نتن گڈکری بھی تھے۔
ٹیکسٹائلز کی وزارت
جناب پیوش گوئل کی وارانسی میں ٹکسٹائلز صنعت کے لوگوں کے ساتھ بات چیت
جناب گوئل نے بنکروں کے لئے بہتر قیمتوں اور یقینی بنانے کے لئے سرگرم اقدامات کرنے پر زور دیا
وزیر موصوف نے ٹکسٹائلز صنعت پر ور دیا کہ اعلیٰ معیار کی مصنوعات پر توجہ مرکوز کی جائے اور معیار کا کلچر فروغ دیا جائے
عوام کو اپنے سفر بجٹ کا پانچ فی صد حصہ مقامی اشیاء پر خرچ کرنا چاہئے تاکہ بنکروں اور دستکاروں کی مدد ہوسکے:جناب گوئل
کامرس اور صنعت صارفین کے امور، خوراک اور سرکاری نظام تقسیم اور ٹکسٹائلز کے مرکزی وزیر جناب پیوش گوئل نے ٹکسٹائلز صنعت پر زور دیاہے کہ وہ عالمی منڈی کی مانگ پورا کرنے کے لئے اعلیٰ معیار کی مصنوعات پر توجہ مرکوز کریں اور اور انھوں نے بنکروں اور کاریگروں کے لئے انکی اشیاء کی بہتر قیمتوں کو یقینی بنانے کے لئے سرگرم اقدامات کرنے کو کہا۔
ان اقدامات میں بہتر ڈیزائن اعلیٰ معیار، بہتر پیکنگ اور مارکیٹ شامل ہیں تاکہ بنکروں کو بین الاقوامی منڈی میں اپنی مصنوعات کو بہتر قیمتیں مل سکیں۔ جناب گوئل نے وارانسی میں دین دیال ہست کلا میں ہینڈلوم، ہینڈی کرافٹ اور ٹکسٹائلز ، صنعت کے افرادسے بات چیت کے دوران یہ بات کہی۔
وزیر موصوف نے وارنسی کے بنکروں اور کاریگروں کے لئے قائم تجارتی سہولیاتی مرکز کا معائنہ کیا۔ انھوں نے مرکز میں دسیتاب سہولیات پر اطمنان کا اظہار کیا اور کہا کہ اس شہر میں آنے والے سیاحوں کو اس فیسلٹی کے بارے میں بتایا جائے تاکہ وہ وہاں جائیں اور خریداری کریں جس سے وارنسی کے بنکروں کا فائدہ ہوگا۔
جناب گوئل نے کہا کہ وزیر اعظم جناب نریندر مودی ملک کے بنکروں اور کاریگروں کی حالت بہتر بنانے کے لئے بہت فکر مند ہیں۔ انھوں نے کہا کہ وزیر اعظم جناب مودی کا یقین ہے کہ ہندوستان کی رنگا رنگی کی عکاسی ہینڈ لوم میں ہوئی ہے۔ وزیر اعظم کے ویژن پر کام کرتے ہوئے ملک بھر میں ٹکسٹائلز پارک قائم کئے جارہے ہیں۔
جناب پیوش گوئل نے ٹکسٹائلز صنعت کی مزید ترقی پر زور دیا اور کہا کہ اس کے لئے کوالٹی کا کلچر فروغ دینا ہوگا۔ ہندوستان کا ترقی یافتہ ملک بننے کا خواب اسی شکل میں شرمندہ تعبیر ہوگا جب ہمارے سوچنے کا طریقہ بدلے۔ انھوں نے عوام سے اپیل کی کہ وہ اپنے سفری بجٹ کے پانچ فیصد حصے کو مقامی مارکیٹ سے خریداری پر خرچ کریں تاکہ بنکروں اور کاریگروں کا فائدہ ہو۔
سٹرک ٹرانسپورٹ اور شاہراہوں کی وزارت
جناب نتن گڈکری نے، جلگاؤں مہاراشٹر میں، 2460 کروڑروپے کی لاگت کے 16 قومی شاہراہوں کے پروجیکٹوں کا افتتا ح کیا اور سنگ بنیادرکھا
مرکزی وزیر برائے روڈ ٹرانسپورٹ اور شاہراہیں جناب نتن گڈکری نے، جلگاؤں مہاراشٹر میں، 2460 کروڑروپے کی لاگت کے 16 قومی شاہراہوں کے پروجیکٹوں کا افتتا ح کیا اور سنگ بنیادرکھا۔اس موقع پر گفتگو کرتے ہوئے انہوں نے کہا کہ سڑک کا رابطہ ضلع جلگاؤں میں زراعتی اشیا کے نقل وحمل او ر پسائی کے لئے اہم ہے۔ جلگاؤں ، کیلا ،روئی اور گنّے کی پیداوار کے لئے ایک اہم مرکز ہے اور ملک میں سب سے زیادہ کیلاپیداکرتا ہے۔
وزیرموصوف نے کہا کہ ضلع میں یہ روڈ پروجیکٹ گجرات ، مہاراشٹر ، اوڈیشہ اورچھتیس گڑھ میں رابطے کو بہتر کریں گے۔ انہوں نے مزید کہا کہ اس سے مکتے نگر ، وارن گاؤں ، نصیرآباد اورجلگاؤںمیں ٹریفک جام میں کمی آئے گی۔ جناب گڈکری نے کہا کہ یہ پروجیکٹس نقل وحمل کو تیز کریں گے اور ایندھن اور وقت بچائیں گے اور جلگاؤں شہر میں ٹریفک جام اور حادثات میں کمی لانے میں مددگارثات ہوں گے۔ وزیرموصوف نے کہا کہ سیمنٹ کنکریٹ روڈ گڑھوں سے راحت مہیا کریں گے ۔ انہوں نے مزید کہا کہ قریبی دیہی علاقوں میں رابطہ بہترہوگا اور اس پروجیکٹ کے تحت پُلوں کی تعمیر شہریوں کے سفر کو زیادہ آسان اور زیادہ محفوظ بنادے گی۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 526واں دن
بھارت نے مجموعی طور پر 197 کروڑ ٹیکہ کاری کرکے ایک نیا سنگ میل عبور کرلیا ہے
آج شام 7 بجے تک 11لاکھ سے زیادہ ٹیکے لگائے گئے
بھارت نے آج کووڈ-19 سے بچاؤ کے لئے مجموعی طور پر 197کروڑ  ٹیکہ کاری کرکے ایک ایک نیا سنگ میل عبور کرلیا ہے۔ آج شام 7 بجے تک 11 لاکھ سے زیادہ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10408690
|
|
دوسری خوراک
|
|
10061578
|
|
احتیاطی خوراک
|
|
5627804
|
|
صف اوّل کے کارکنان
|
|
پہلی خوراک
|
|
18423084
|
|
دوسری خوراک
|
|
17620789
|
|
احتیاطی خوراک
|
|
10002596
|
|
12 سے 14 سال کی عمر کے نوعمر بچے
|
|
پہلی خوراک
|
|
36301191
|
|
|
|
دوسری خوراک
|
|
22540714
|
|
15 سے 18 سال کی عمر کے نوجوان
|
|
پہلی خوراک
|
|
60302507
|
|
|
|
دوسری خوراک
|
|
48359207
|
|
18 سے 44 سال کی عمر کے افراد
|
|
پہلی خوراک
|
|
558106777
|
|
دوسری خوراک
|
|
500092127
|
|
احتیاطی خوراک
|
|
2529942
|
|
45 سے 59 سال کی عمر کے افراد
|
|
پہلی خوراک
|
|
203422699
|
|
دوسری خوراک
|
|
193168273
|
|
احتیاطی خوراک
|
|
2348713
|
|
60 سال سے زیادہ عمر کے افراد
|
|
پہلی خوراک
|
|
127233904
|
|
دوسری خوراک
|
|
120637211
|
|
احتیاطی خوراک
|
|
23508741
|
|
مجموعی طور پر دی گئی پہلی خوراک
|
|
1014198852
|
|
مجموعی طور پر دی گئی دوسری خوراک
|
|
912479899
|
|
احتیاطی خوراک
|
|
44017796
|
|
میزان
|
|
1970696547
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ: 25 جون 2022 
|
|
طبی کارکنان
|
|
پہلی خوراک
|
|
48
|
|
دوسری خوراک
|
|
560
|
|
احتیاطی خوراک
|
|
15020
|
|
صف اوّل کے کارکنان
|
|
پہلی خوراک
|
|
160
|
|
دوسری خوراک
|
|
1320
|
|
احتیاطی خوراک
|
|
58871
|
|
12 سے 14 سال کی عمر کے نوعمر بچے
|
|
پہلی خوراک
|
|
70191
|
|
|
|
دوسری خوراک
|
|
184437
|
|
15 سے 18 سال کی عمر کے نوجوان
|
|
پہلی خوراک
|
|
26056
|
|
|
|
دوسری خوراک
|
|
68944
|
|
18 سے 44 سال کی عمر کے افراد
|
|
پہلی خوراک
|
|
32240
|
|
دوسری خوراک
|
|
249204
|
|
احتیاطی خوراک
|
|
117667
|
|
45 سے 59 سال کی عمر کے افراد
|
|
پہلی خوراک
|
|
6415
|
|
دوسری خوراک
|
|
59028
|
|
احتیاطی خوراک
|
|
52496
|
|
60 سال سے زیادہ عمر کے افراد
|
|
پہلی خوراک
|
|
4348
|
|
دوسری خوراک
|
|
42057
|
|
احتیاطی خوراک
|
|
129981
|
|
مجموعی طور پر دی گئی پہلی خوراک
|
|
139458
|
|
مجموعی طور پر دی گئی دوسری خوراک
|
|
605550
|
|
احتیاطی خوراک
|
|
374035
|
|
میزان
|
|
1119043
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔